— 434 — 



Undersøgelser i Sønderjylland har Foreningen opnaaet en Bevilling fra 

 Staten paa 3000 Kr. aarlig i 3 Aar. 



Om Foreningens Areal i Hammer Bakker har der været ført en 

 Række Forhandlinger. Det indkomne Tilbud om at købe en større Del 

 af Arealet blev som bekendt ikke modtaget paa de i Februar 1921 afholdte 

 Generalforsamlinger. Det forstlige Tilsyn har Skovrider A. Horneman i 

 Tolne tilbudt at foretage uden Vederlag, hvilket Tilbud Bestyrelsen med 

 Tak har modtaget. Mag. Grøntved har fortsat Undersøgelserne af Plante- 

 væxten med Understøttelse af Foreningen og af Botanisk Rejsefond, til- 

 dels i Forening med Stud. mag. Mølholm Hansen. Det blev derved oplyst, 

 at den samme Nabo, som i 1920 havde ladet sine Kreaturer græsse paa 

 det fredede Areal og gjort sig skyldig i andre Overgreb, i 1921 var optraadt 

 paa samme Maade og endda ikke havde betalt den lovede Erstatning. 

 For at opnaa en mere effektiv Fredning af Arealet har Bestyrelsen hen- 

 vendt sig til Naturfredningsraadet og derved opnaaet, at Justitsministe- 

 riet efter Indstilling fra Naturfredningsraadet har erklæret Arealet for 

 fredet i Henhold til § 20 i Lov Nr. 245 af 8. Maj 1917, dog saaledes at det 

 indhegnede Areal og den c. 50 Tdr. Land store Naaletræsplantning er 

 undtagne. (Se S. 191). Efter at Formanden og Næstformanden i afvigte 

 Sommer har besøgt Arealet, er der gennem Sagfører Olesen blevet ført 

 Forhandlinger med Bestyrelsen for den umiddelbart til Arealet stødende 

 Aandssvageanstalt om en Overenskomst med Hensyn til Tilsynet med 

 Arealet, Brugsretten til det indhegnede Areal, Udhugsten i Plantagen, 

 Opførelse af et Dige om Arealet, Betaling af Skatter og Afgifter m. m., 

 hvilken Overenskomst ventes i en nær Fremtid at komme i Orden. — 

 Foreningen har opnaaet en Bevilling paa 2000 Kr. fra Carlsbergfondet 

 dels til Opførelse af en lille Træbygning, som skal tjene som Laboratorium 

 ved de fremtidige Undersøgelser, dels til en Opmaaling af det fredede 

 Areal med nøjagtig Aflægning af Vegeta tionsgrænserne, hvilken Opmaa- 

 ling tænkes foretaget i Sommeren 1922. 



Som tidligere meddelt har Foreningen haft den Glæde i Foraaret 1921 

 at modtage Meddelelse om, at afdøde Apotheker P. Thaysen havde testa- 

 menteret Foreningen et Legat paa 5000 Kr. Apotheker Thaysen, der var 

 født i Nærheden af Aabenraa i 1844, bestyrede i mange Aar Blaagaards 

 Apothek, indtil han i 1908 fik Skt. Jakobs Apothek, og indtog en anset 

 Stilling i Københavns Apothekerstand. Siden 1887 var han Medlem af 

 Dansk botan. Foren, og deltog tidligere jævnlig i Foreningens Møder, 

 vistnok mest interesseret i Floristik. Naar han har betænkt Foreningen 

 med denne store Gave, tør vi vel betragte det som et Udtryk for hans 

 Interesse for Foreningens Virksomhed, idet han har ønsket at bidrage til 

 at konsolidere dens økonomiske Stilling, som jo i de senere Aar har været 

 vanskelig. Foreningen vil bevare hans Navn i taknemlig Erindring. 



Fra Rask- Ørsted Fondet har Foreningen modtaget en Bevilling paa 

 1000 Kr. aarlig i 3 Aar til Udgivelse af Dansk Botanisk Arkiv, der jo har 

 en særlig international Karakter. 



2. Kassereren, botan. Gartner A. Lange, fremlagde Regnskabet for 

 1921. Efter nogen Diskussion om de høje Trykningsomkostninger god- 

 kendtes Regnskabet. 



